ועדת המשנה לכבאות, כנסת 19, פרוטוקול מספר 1, 2014-02-17 13:30

דוד אזולאי: צהריים טובים.

דוד אזולאי: אני מתכבד לפתוח את ישיבת ועדת המשנה של ועדת הפנים והגנת הסביבה בנושא הכבאות.

דוד אזולאי: בפתיחת דברי אני מתנצל בפני כל החברים על אי ההבנה שחלק לא ידעו שזה פה, וישבו בוועדת הפנים.

דוד אזולאי: אני מקווה שלהבא זה לא יקרה.

דוד אזולאי: אני מקווה שהדיונים יהיו בחדר ועדת הפנים ולא בוועדות אחרות, למען הסדר הטוב.

דוד אזולאי: בסך הכול המטרה היא שהדיונים יתנהלו כמו כל ועדה שצריכה להתנהל.

<יעקב שני: כבוד היושב-ראש, בוועדת פנים דיברו על חגיגות מירון.

דוד אזולאי: בסדר, אבל אנשים לא ידעו והלכו לשם.

דוד אזולאי: לשמחתי הרבה, כבר כמעט שנה שחוק שירותי הכבאות מיושם, והוא עובד.

דוד אזולאי: המטרה של הדיון הזה היא אחת: לראות האם ישנן לקונות בחוק הזה שאנחנו אמורים לתקן אותן.

דוד אזולאי: ביום ההצדעה לכבאים שעשינו כאן

דוד אזולאי: בכנסת הנושא הזה עלה מכל מיני זוויות וכיוונים.

דוד אזולאי: לכן כמחוקקים אנחנו רוצים לשמוע, במיוחד מכם, כי אתם האנשים שמיישמים את החוק.

דוד אזולאי: זה חידוש שלא קיים בדברים אחרים.

דוד אזולאי: בדרך כלל יש חוק, החוק מיושם, ואז עושים תיקוני חקיקה תוך כדי הליכה כשמתגלות כל מיני בעיות.

דוד אזולאי: אז יש כל מיני יוזמות של חקיקה פרטית או של חקיקה ממשלתית.

דוד אזולאי: אנחנו רואים את זה לאורך כל הדרך בהרבה תחומים.

דוד אזולאי: לכן חשבתי לעשות שינוי הפעם, ואני פונה אליכם.

דוד אזולאי: צריך להיות כאן שיתוף פעולה, כולם צריכים להיות בעלי עניין – גם המשרד לביטחון הפנים והכבאות וגם המחוקקים.

דוד אזולאי: שיתוף הפעולה בתיקון הליקויים שגילינו במשך השנה האחרונה ליישומו של החוק.

דוד אזולאי: אני מבקש מיואל, היועץ המשפטי של המשרד לביטחון הפנים להעלות נושאים כאלה.

דוד אזולאי: אחר כך אבקש גם את עודד.

<יואל הדר: אני רוצה שתתחיל מעודד.

דוד אזולאי: בבקשה.

דוד אזולאי: הלכתי לפי ההיררכיה.

דוד אזולאי: אני יודע שליווית את החוק הזה הרבה זמן, ולכן פניתי אליך.

דוד אזולאי: אבל אין לי בעיה.

דוד אזולאי: אם אתה נותן לעודד, אז בבקשה.

<עודד ברוק: צהריים טובים.

<עודד ברוק: אנחנו גילינו תוך כדי העבודה כמה ליקויים.

<עודד ברוק: אנחנו אמורים להפיץ בשבועיים הקרובים טיוטת חוק להערות של כלל הגורמים המקצועיים עם כלל התיקונים שאנחנו גילינו בחוק.

<עודד ברוק: לאחר שזה יעבור את כל הגורמים המקצועיים זה גם יגיע לכנסת כהצעת חוק מוכנה, כך שאני משער שבתוך תקופת זמן של כשלושה חודשים תגיע הצעת חוק עם תיקונים לדיונים בוועדה.

<עודד ברוק: אלה תיקונים קטנים, אגב.

<עודד ברוק: אנחנו לא מצאנו דברים גדולים.

דוד אזולאי: אדוני, באיזה שלב טיוטת החוק נמצאת?

<עודד ברוק: היא נמצאת בהכנה להערות של הגורמים המקצועיים.

דוד אזולאי: האם הגורמים הבכירים בשירותי הכבאות מודעים לכך?

דוד אזולאי: שיתפתם אותם?

דוד אזולאי: שאלתם את מפקדי המחוזות?

<עודד ברוק: הדרך שבה אנחנו עובדים אנחנו גם עושים בנושא של תקנות.

<עודד ברוק: אנחנו מקבלים אישור מרמת נציב לכל תיקון חקיקה שאנחנו רוצים.

<עודד ברוק: אנחנו בסיום הגיבוש של כל התיקונים שיש לנו עד כה.

<עודד ברוק: זה יופץ לרמת מפקדי המחוזות, לרמת ארגונים מקצועיים, לארגון הכבאים, ולאחר מכן זה גם יגיע לכנסת.

דוד אזולאי: אותם מפקדי מחוזות וארגון הכבאים יוכלו להביע דעה וישמעו אותם?

<עודד ברוק: כולם מביעים את העמדה שלהם, ובסוף אנחנו מתקנים לנוסח מוסכם.

<עודד ברוק: אני לא יכול להגיד שתמיד כולם מסכימים, אבל - -

דוד אזולאי: עצם העובדה שהם מודעים לזה, נותנים להם את זה, והם יכולים לעיין ולהעיר את הערותיהם זה כבר דבר חיובי.

דוד אזולאי: תודה.

דוד אזולאי: עוד מישהו רוצה להעלות נושא?

<עמוס סילם: כן.

דוד אזולאי: מה שמך, לפרוטוקול?

<עמוס סילם: אני עמוס סילם, מפקד משמרת בתחנת כבאות נתניה וחבר במזכירות ארגון הכבאים.

<עמוס סילם: עודד אמר פה שיש כמה תיקונים קטנים.

<עמוס סילם: בעיני, זה לא תיקונים קטנים.

<עמוס סילם: מבצעית המצב שלנו הפך להיות גרוע הרבה יותר ממה שהיה טרם המעבר לרפורמה.

<עמוס סילם: אני מדבר על ניסוי ותהייה בעניין ציוד, על נושא של רכש כבאיות.

<עמוס סילם: נרכשו כבאיות עם מרכז כובד גבוה שכבר כמה מהן התהפכו.

<עמוס סילם: זאת סכנה גם לכבאי וגם לאזרח.

<עמוס סילם: כשמכניסים כבאיות לתיקון מקבל אותן כעבור חודשיים, וגם אז לרוב זה לא מתוקן.

<עמוס סילם: מערכות לא מתוקנות, משאבות שלא עובדות, חוסר בכוח אדם, תנאים מבחילים.

<עמוס סילם: המצב הוא עגום.

<עמוס סילם: הוא אומר פה מילים גבוהות, אבל הן לא יפות לקרקע המציאות בתחנות.

<עמוס סילם: אני יכול להגיד לך שאנחנו עכשיו מול שוקת שבורה.

<עמוס סילם: נכון שבתקופת האיגודים אותם איגודים היו מתנהלים בחובות, אבל כשכבאית הייתה מתקלקלת בו ביום היו מכניסים את הרכב לתיקון.

<עמוס סילם: הוא היה חוזר אחרי יומיים שלושה, ולנו הייתה אפשרות לתת מענה מבצעי.

<עמוס סילם: היום אנחנו לא נמצאים בנקודה הזאת.

<עמוס סילם: גם נושא הניטור – זרקו את הניטור מהגנת הסביבה לכבאים לשטח, והכבאים לא ערוכים כרגע.

<עמוס סילם: עברו כמה הכשרות קטנות, לא מכירים את המכשור.

<עמוס סילם: לדעתי, יש פה עניין של ניסוי ותהייה הולך וחוזר.

<עמוס סילם: אנחנו נמצאים בסיפור הזה כבר משנת 2011.

<עמוס סילם: אנחנו מדברים על כינון הרשות בפברואר 2013, אבל הם כבר התחילו לנהל את כל מטה הנציבות הרבה לפני כן.

<עמוס סילם: אנחנו מסכימים שבמאי 2011 כבר נכנסו אותם גורמים והתחילו לטפל במה שצריך לטפל.

<עמוס סילם: נכון שגויסו למעלה מ-400 כבאים.

<עמוס סילם: רוב הכבאים האלה לא מוכשרים לשמש כבאים כי רובם בלי רישיון נהיגה בכלל.

<עמוס סילם: זאת אומרת הם משמשים עזר לכבאי.

<עמוס סילם: אני לא מבין איך לא לקחו את הדבר הזה לידיים ולא בדקו איך אפשר לזרז את נושא רישיון הנהיגה המבצעי שלהם.

<עמוס סילם: אני כרגע שם את נושא הרווחה לחלוטין בצד.

<עמוס סילם: אבל בצד המבצעי אני יכול להגיד לך שאנחנו נסוגנו אולי 20 שנה אחורנית.

<עמוס סילם: אפשר לבדוק את זה.

<עמוס סילם: אני מדבר אתך על תחנה שנותנת מענה ל-340,000 תושבים שבה קיבלנו רק כבאית אחת, אז תבין את המצב.

<עמוס סילם: יחד עם זאת חוק פרקינסון עובד במטה הנציבות מצוין – ניפחו את מטה הנציבות בלמעלה מ-400%.

<עמוס סילם: אפשר לבדוק את הנתונים האלה.

<עמוס סילם: אם היו 20 עובדים בנציבות היום יש למעלה מ-100.

<עמוס סילם: איפה זה בא לידי ביטוי?

<עמוס סילם: אתה חושב שאנחנו מקבלים שירות?

<עמוס סילם: אני מתקשר עשרות פעמים, ולא רק שלא עונים גם לא חוזרים אליך – לא כעבור יום, לא יומיים וגם לא כעבור שבוע.

<עמוס סילם: יש גם תיעוד: אתה שולח מיילים אתה לא מקבל מענה, אתה שולח הודעות – אין התייחסות.

<עמוס סילם: שם כל המסדרונות מתמלאים בעוד משרדים ועוד תפקידים אבל בפועל – כלום.

<עמוס סילם: אני מדבר על זה ברמה המבצעית, אני שם לחלוטין בצד את נושא הרווחה.

<עמוס סילם: מה קורה עם נושא המתנדבים?

<עמוס סילם: איפה מחויבות אישית?

נאוה בוקר: אני אדבר על זה.

דוד אזולאי: אני אאפשר לכולם.

דוד אזולאי: אני לא רוצה להפוך את הוועדה הזאת לוועדה לתלונות הכבאים.

דוד אזולאי: אני לא מקל ראש, חס וחלילה, ואני מאוד מעריך את אומץ הלב שלך להגיד את הדברים האלה.

דוד אזולאי: אני יודע שנציב שירותי הכבאות היה אמור להשתתף אתנו בדיון, אבל משום-מה ברגע האחרון הוא ביטל את השתתפותו.

דוד אזולאי: פניתי גם לכמה מפקדים וביקשתי שיעלו על הכתב הערות או דרישות, אבל לצערי הרב, משום-מה זה לא הגיע.

דוד אזולאי: אבל אני יודע לדון בדברים האלה גם לבד, אין לי בעיה.

דוד אזולאי: רק חשבתי שיש שיתוף פעולה.

דוד אזולאי: ההבדל בין הדיון הזה לבין דיונים אחרים הוא שפה אנחנו רוצים להיות גורם מסייע ולעבוד בשיתוף פעולה.

דוד אזולאי: אתה מדבר איתי על כבאים ללא רישיון נהיגה, ואין ספק שזה בהחלט נושא שהיה צריך לבוא בחקיקה.

דוד אזולאי: פה צריך היה להיות תנאי – כמו שיש דרישה להשכלה מינימלית או לגיל כזה ולניסיון כזה, לעניות דעתי, גם עניין של רישיון נהיגה היה צריך לבוא לידי ביטוי כאשר מקבלים את אותם כבאים.

דוד אזולאי: נושאים של רכבים וציוד שמגיעים יותר מאוחר זה לא נושא שהייתי מכניס אותו לחקיקה כי זה לא שייך לחקיקה.

<עמוס סילם: נושא של שוטף?

<עמוס סילם: להכניס רכב למוסך, לצורך העניין?

<עמוס סילם: אם בעבר יכולת להכניס את הרכב ולקבל אותו כעבור שבוע לכל היותר, היום המצב הוא לא כזה.

<עמוס סילם: אתה צריך לפתוח הזמנה.

<עמוס סילם: כל הליך הבירוקרטיה המסועפת הזאת מביאה אותנו למצב שרכבים עומדים בתחנה.

<עמוס סילם: אני יכול להגיד לך שכשאני משמש מפקד משמרת קרה לי המון פעמים שאני מוצא את עצמי עם שני רכבי סער, עם רכב חילוץ, ואני צריך לתת מענה לכל נתניה ולכל היישובים מסביב.

<עמוס סילם: אין לי אפשרות אז אני עולה מול המחוז ומבקש סיוע.

<עמוס סילם: אז שולחים לי רכב משנות ה-90 המוקדמות או משנות ה-80 המאוחרות שגם המצב שלו הוא לא הכי טוב.

<עמוס סילם: אני לא יודע איזו התנהלות זאת.

<עמוס סילם: אבל מה שהיה חשוב זה באמת לבנות את כל המשרדים המפוארים, את כל המחוזות, להשקיע בג'יפים יוקרתיים.

<עמוס סילם: איפה סדר העדיפויות?

<עמוס סילם: נציב כבאות, מפקד מחוז – כל בר-סמכא שמקבל החלטות שקודם כול ידאג לשטח, לצד המבצעי.

<עמוס סילם: הרי פה הצביעו על צד מבצעי שהיה בו כשל.

<עמוס סילם: זה היה סיסמת הדגל.

<עמוס סילם: אז מה, אז הכול עכשיו זז הצידה, ומה שחשוב זה להראות שהכול מסביב בסדר?

<עמוס סילם: אז המצב לא רק לא בסדר, אלא עגום.

<עמוס סילם: המצב הוא לא טוב בכלל.

<עמוס סילם: אפשר לבדוק את מה שאני אומר לך.

<עמוס סילם: הכול מגובה בתמונות, במסמכים.

<עמוס סילם: אפשר לרדת לשטח ולבדוק את זה.

<עמוס סילם: אז יכולים להגיד שאנחנו מלינים על כך סתם.

<עמוס סילם: אף אחד לא קם לבוקר שטות וזורק הערות לתיקון.

<עמוס סילם: כל הדברים האלה - - - וכדאי שמישהו ייתן סוף-סוף את הדעת – אולי אתם, הצד שלכם.

<עמוס סילם: כי לבוא ולשחק איתם פינג פונג זה כמו שאתה משחק לצד אחד.

<עמוס סילם: תודה.

נאוה בוקר: אני רוצה לדבר על נושא המחויבות האישית.

נאוה בוקר: מדובר במערך מתנדבים של בני-נוער מגילאים 18-14, שלצערי, בשנתיים האחרונות לאחר אסון הכרמל המערך הזה הידרדר מאוד.

נאוה בוקר: כאב לב לראות מה שהולך שם.

נאוה בוקר: מ-1,200 מתנדבים בני נוער - -

דוד אזולאי: מה התפקיד שלך, גברתי?

נאוה בוקר: אני יושבת-ראש קרן ליאור בוקר.

נאוה בוקר: זאת קרן שתומכת במערך הכבאות וההצלה.

דוד אזולאי: אה, טוב, נפל לי האסימון.

נאוה בוקר: אני גם אלמנתו של תת-ניצב ליאור בוקר.

דוד אזולאי: אמרת לי הכול.

דוד אזולאי: לא זכרתי, עכשיו אני זוכר.

נאוה בוקר: חשוב מאוד שגם הנושא הזה של מערך המתנדבים יהיה מעוגן בחוק כמו שצריך.

נאוה בוקר: כי אם השר הבטיח לי לפני שנתיים שיהיה ביטוח, והכול יהיה בסדר עד היום זה לא קרה.

נאוה בוקר: אין ביטוח לאותם נערים לא במסגרת הביטוח הלאומי.

נאוה בוקר: יש רק הביטוח של משרד החינוך, ולצערי, גם השר שי פירון מתעלם מבקשותיו של הנציב לפגישה כדי להגיע אתו לאיזשהו הסדר בדרך מסוימת כדי שוב לשלב את אותם נערים.

נאוה בוקר: נוצר מצב שכל תחנה מבטחת את אותם מעט נערים שמספרם מגיע אולי למקסימום 500 בכל הארץ.

נאוה בוקר: פעם זאת הייתה גאווה לראות את אותם ילדים מתנדבים.

נאוה בוקר: תחנה שיש לה כסף מבטחת; תחנה שאין לה – זה מה שקורה.

דוד אזולאי: כל תחנה עושה את זה באופן עצמאי?

נאוה בוקר: כרגע כן.

<עודד ברוק: זה לא נכון.

<עודד ברוק: זה פשוט לא נכון.

נאוה בוקר: זה מה שאני מבינה, ואני אשמח לשמוע.

דוד אזולאי: אני מיד אתן להם להתייחס לנושא.

נאוה בוקר: צריך לפתור את הבעיה הזאת, זה צריך להיות מסודר.

נאוה בוקר: או לפנות למוסד לביטוח לאומי שיעשה את זה בצורה מסודרת או עם כל הכבוד לשי פירון, לאלץ אותו לשבת יחד עם הנציב ולפתור את הבעיה הזאת.

נאוה בוקר: יש כל כך הרבה בני-נוער שרוצים להתנדב בכבאות.

נאוה בוקר: יש נוער בסיכון שחשוב מאוד לעשות מאמץ לשלב אותם.

נאוה בוקר: יכולים לתת להם עתיד טוב יותר במערך, ואין להם האפשרות הזאת.

דוד אזולאי: את מתכוונת גם לאותם אנשים שרוצים לעשות שירות אזרחי במסגרת שירותי הכבאות?

נאוה בוקר: זה משהו אחר, אבל בהחלט אפשרי.

דוד אזולאי: אני רק שואל.

נאוה בוקר: זאת בעיה אחת.

נאוה בוקר: יש גם בעיה במערך המתנדבים הבוגרים שצריך לתת את הדעת על זה.

נאוה בוקר: אני מאמינה שאם בזמן אסון הכרמל הייתה תוספת כוח משמעותית של מערך מתנדבים ראוי ומסודר אז האסון הזה לא היה נגמר כמו שהוא נגמר.

נאוה בוקר: זה חשוב מאוד.

נאוה בוקר: צריך לתת תשומת לב גם לנושאים האלה.

נאוה בוקר: לצערי, במקום הזה יש קצת - -

<קובי דדון: קצת הרבה.

דוד אזולאי: מישהו רוצה להתייחס?

<יואל הדר: במסגרת חוק השירות האזרחי – לא חוק השוויון בנטל – שרוב הדיונים של הוועדה עליו הסתיימו, נקבע מסלול מיוחד לשירות אזרחי ביטחוני.

<יואל הדר: בתוך השירות האזרחי ביטחוני יש כמה גופים: המשטרה, שב"ס, כב"א, ונמצא גם מד"א במכסה מסוימת יחד עם גופי ההצלה האחרים שיש להם גם מכסות מסוימות ועוד גוף של הגנת הסביבה.

<יואל הדר: יש גם השב"כ-מוסד לא במשהו מהותי.

<יואל הדר: הדברים המהותיים בשירות האזרחי-ביטחוני יהיו המשטרה, השב"ס וכב"א.

<יואל הדר: תנאי השכר שלהם יהיו יותר טובים מאשר בשירות אזרחי רגיל.

<יואל הדר: אנחנו מאוד מקווים שיבואו חרדים למסלול הזה כי ניסינו לעשות הכול כדי למשוך אותם, ודווקא כב"א זה גוף מושך כי הוא לא בחיכוך עם האזרח, אלא להיפך – מסייע לאזרח.

<יואל הדר: אנחנו מאוד מקווים שזה יצלח.

דוד אזולאי: יש לכם מתנדבים במערך היום?

<עודד ברוק: ודאי.

נאוה בוקר: לא מספיק, מעטים.

דוד אזולאי: בני-נוער או בוגרים?

נאוה בוקר: גם וגם.

נאוה בוקר: יש לי רק שאלה ליואל בהקשר לדברים שהוא אמר.

נאוה בוקר: למה למתנדבים הבוגרים אין אותו ביטוח שיש למתנדבים של המשמר האזרחי?

<יואל הדר: מתנדבי המשמר האזרחי הם שוטרים לכל דבר.

<יואל הדר: יש להם תנאים של שוטר.

<יואל הדר: בכב"א לא היה לנו סיכוי.

<יואל הדר: הבעיה היא שרצינו שגם אלה שיתנדבו לשירות האזרחי – לא רק המתנדבים של המשמר האזרחי, אלא גם המתנדבים החרדים החדשים – יקבלו אותם תנאים.

<יואל הדר: אבל הכנסת לא קיבלה את העמדה שלנו.

<עודד ברוק: אני רק אסביר על נושא המתנדבים, ואחר כך נסביר על נושאים אחרים.

<עודד ברוק: יש שלושה סוגים של מתנדבים.

<עודד ברוק: יש מתנדבים בגירים שמתנדבים בשני מקומות – כסיוע ככבאים מקצועיים והשני ביחידות עצמאיות.

<עודד ברוק: מספר המתנדבים האלה גדל באופן ניכר בשנה האחרונה.

דוד אזולאי: מיוזמתם או הם מגיעים בצורה מאורגנת?

<עודד ברוק: אנחנו מארגנים דברים כאלה יחד עם הרשויות המקומיות.

<עודד ברוק: בהסכמים עם הרשות המקומית היא נותנת סככה וחדר, ואנחנו נותנים רכב, אימונים וציוד.

<עודד ברוק: יש מתנדבים קטינים, וגם הם נחלקים לשניים: אלה שבאים להתנדב ואיתם אין בעיה, ואלה שבאים במסגרת מחויבות אישית.

<עודד ברוק: נכון להיום, לפי נהלי משרד החינוך, אסור לעשות מחויבות אישית במסגרת של כיבוי אש.

<עודד ברוק: הם הבטיחו לשנות את הנוהל.

<עודד ברוק: למיטב ידיעתי, הנוהל טרם שונה.

דוד אזולאי: מישהו פנה לשר בעניין הזה?

<עודד ברוק: אנחנו במגעים איתם כל הזמן.

<עודד ברוק: הם התחייבו שממש בימים אלה הם ישנו את הנוהל.

<עודד ברוק: לכן יכול להיות שזה שונה או שזה ישתנה.

<עודד ברוק: מרגע שזה ישתנה עדיין יש לנו בעיה כיוון שהם לא מבוטחים בביטוח מתנדבים של ביטוח לאומי כיוון שביטוח לאומי לא רואה בהם מתנדבים, אלא אנשים שנמצאים מכוח מחויבות.

<עודד ברוק: לכן אנחנו צריכים לעשות להם ביטוח נוסף.

<עודד ברוק: יש לנו כבר הסכמה מול "ענבל" לסגור את הביטוח הנוסף בעלות מסוימת ובהתחייבות שהם לא ייצאו לאירועים בזמן המחויבות האישית.

דוד אזולאי: ושאר קבוצות המתנדבים מכוסים?

<עודד ברוק: מכוסים דרך ביטוח לאומי בביטוח מתנדבים מלא.

נאוה בוקר: אז אני רוצה להגיד לך שכבר שנתיים אני שומעת את אותן תשובות שהולכים לסגור, ובפועל שום דבר לא קורה.

נאוה בוקר: כמות המתנדבים רק הולכת ויורדת.

<עודד ברוק: היא מדברת על הקטינים.

נאוה בוקר: על הקטינים, כמובן.

דוד אזולאי: שזה קשור למשרד החינוך.

<עודד ברוק: אנחנו מקבלים אותם במסגרת המחויבות האישית, ואז חלקם נשארים כמתנדבים שוטפים בהמשך.

<עודד ברוק: בפועל מאחר שאין מחויבות אישית אז מספר קטן יותר של מתנדבים נשאר לאחר מכן להתנדבות שוטפת.

נאוה בוקר: האם הוועדה יכולה להשפיע באיזושהי דרך על שר החינוך שיעשה משהו בעניין?

דוד אזולאי: אנחנו נפנה.

דוד אזולאי: אני מבקש ממך לפנות אלי בכתב בנושא הזה, ועל סמך הפנייה שלך אני אפנה בשאילתה לשר החינוך.

דוד אזולאי: אני חושב שזה יקדם את הנושא.

נאוה בוקר: הבעיה היא אצלו בעיקר.

דוד אזולאי: גם אם נצטרך לקיים דיון על הנושא הזה בנפרד אני אקיים דיון נפרד.

דוד אזולאי: אבל אני מבקש ממך שתעבירי לי קצת חומר.

דוד אזולאי: הנושא הזה חשוב, ואני בהחלט מסכים אתך.

נאוה בוקר: בסדר גמור.

דוד אזולאי: דבר נוסף אני רוצה לדעת לגבי השירות האזרחי במסגרת כב"א.

דוד אזולאי: היום יש לכם קבוצות של אזרחים שמתנדבים במסגרת השירות האזרחי שלהם?

דוד אזולאי: נעזוב כרגע את נושא חוק השוויון בנטל.

<עודד ברוק: שירות לאומי יש לנו וגם בנות שירות לאומי.

דוד אזולאי: אני מדבר אתך על שירות אזרחי לא של בנות.

דוד אזולאי: אני מדבר על שירות אזרחי.

דוד אזולאי: כמו שיש היום אנשים שמתנדבים במד"א ובכל מיני גופי הצלה – האם גם אצלכם יש דבר כזה או אין דבר כזה?

<עודד ברוק: מתנדבים רגילים בגירים?

<עודד ברוק: יש לנו מתנדבים בתחנות או ביחידות עצמאיות.

<עודד ברוק: אנחנו נותנים להם רכבים וציוד.

דוד אזולאי: זה מה שאמרת בשיתוף פעולה עם השלטון המקומי.

<עודד ברוק: בעיקר.

דוד אזולאי: גם אסירים עובדים אצלכם?

<עודד ברוק: לא.

דוד אזולאי: אסירים במסגרת עבודות שירות?

<עודד ברוק: אסירים במסגרת עבודות שירות יש לנו.

<עודד ברוק: אבל זה בדרך כלל עבודות מנהליות.

דוד אזולאי: אני יודע.

דוד אזולאי: אני מתכוון לעניין הביטוח.

דוד אזולאי: שם יש כיסוי ביטוחי לאותן קבוצות?

<עודד ברוק: כן, למי שמגיע במסגרת של עבודות שירות.

<עודד ברוק: כן, אדוני.

<עודד ברוק: אתה מפקד המחוז, נכון?

<יעקב שני: אני יועץ הנציב.

<יעקב שני: אני רוצה להעמיד דברים קצת בפרופורציות.

<יעקב שני: אנחנו חוגגים בימים אלה שנה להיווסדות הרשות.

<יעקב שני: אני לא בטוח שיש עוד מערכת שהתקדמה והתפתחה בקצב מדהים כמו שרשות הכבאות עשתה בשנה האחרונה.

<יעקב שני: זה לא אומר שאין תקלות, זה לא אומר שאין בעיות.

<יעקב שני: אבל להכניס רכבי כיבוי חדשים, ולהתחיל מחר עם שני רכבים מתוך 35 נוספים בדגם הכי חדש שיש שמחר לוקחים אחד ליו"ש ואחד למחוז דרום ועוד 35 רכבי כיבוי ו-400 כבאים, ולהכפיל את יחידות המתנדבים הבגירים, ו-10 תחנות חדשות שנבנו כבר ו-13 בתכנון – אי אפשר לבוא ולראות את החור שבגרוש, כדאי לראות את הגרוש.

<יעקב שני: המערכת פתוחה ובנויה לשמוע הערות.

<יעקב שני: אם ידידי נתן שיושב אתי גם בוועדה אחרת נתן דוגמאות של רכבים אז אני אתן דווקא דוגמה מהתחום הזה.

<יעקב שני: היו אטמים קטנים שהיינו צריכים להכניס רכבים למוסך.

<יעקב שני: היום לכל מכונאי ברמה מסוימת דברים קטנים שהם פתירים בתחנה אפשר לעשות בתחנה.

<יעקב שני: זה גם יותר מהר וגם יותר זול.

<יעקב שני: נכון שכשנכנסנו למערכת הממשלתית עם המרכבה וכל הנהלים זה שונה ממה שפעם עשו.

<יעקב שני: כשהייתי מפקד שירות הייתי יכול להכניס רכב, הייתי יכול לרכוש ולעשות הכול לבד.

<יעקב שני: זה נכון מה שאמר עמוס סילם – זה היה.

<יעקב שני: היום אנחנו במערכת הממשלתית, ואנחנו חייבים להתארגן ולעבוד לפי הנהלים שלה.

<יעקב שני: אי אפשר לקצר הליכים, צריך ללמוד תהליכים.

<יעקב שני: בכך שנלמד תהליכים נקצר את משך הזמן.

<יעקב שני: אנחנו מערכת שעובדת, מתפתחת, קיימת.

דוד אזולאי: מה ההסבר לכך שלפעמים רכב מבצעי תקוע במוסך?

<עמוס סילם: חודש-חודשיים וגם חמישה.

<יעקב שני: צריך לזכור שמרבית הרכבים שלנו היום הם רכבים ישנים.

<יעקב שני: יש תקלות - -

דוד אזולאי: אנחנו עדיין - - - של רכבים ישנים?

<יעקב שני: בטח - - -

<עודד ברוק: נכנסו 90, ועכשיו נכנסו עוד 35 רכבים.

<עודד ברוק: כל רכב כזה עולה 1.7 מיליון, 1.8 מיליון עד 4.5 מיליון שקל.

<עודד ברוק: יש לזה משמעות.

<יעקב שני: זה לא רק רכבי כיבוי סער – זה מנופים, זה רכבי חילוץ, זה רכב משולב.

<יעקב שני: כל הרכבים היום נכנסים אחרי בדיקה מסודרת, אחרי בחינה גם של בטיחות, גם של תנאי אנוש, גם של רווחת הנהג והכבאים ברכב עצמו.

<יעקב שני: זה הליך.

<יעקב שני: אי אפשר לקצר הליכים.

<יעקב שני: ברגע שנקצר הליכים מגיעים למצבים לא טובים.

<יעקב שני: הרכבים שהתהפכו, מסתבר שהייתה גם בעיית נהג, ולא רק בעיית רכב - -

<עודד ברוק: זה עבר את הבדיקה של הטכניון.

<עמוס סילם: בעיית נהג ברכב ספציפי?

<עמוס סילם: מעניין ש- - - זה לא קורה כמעט.

<עמוס סילם: אין בעיה להציג נתונים.

<עמוס סילם: זה נשמע כל כך יפה, אבל כדאי מאוד לדייק.

<עודד ברוק: שני הרכבים שהתהפכו הם רכבים מסוג "אלון".

דוד אזולאי: כמה רכבים התהפכו בשנה האחרונה?

<עודד ברוק: שניים.

<עודד ברוק: הוא מדבר על שני רכבי "אלון" - -

דוד אזולאי: אני שואל האם בשנה האחרונה היו התהפכויות של רכבים, וכמה כאלה התהפכו?

<עודד ברוק: אני אנסה לבדוק תוך כדי דיון.

<עודד ברוק: היו.

<עודד ברוק: הסיפור שעליו עמוס מדבר זה שני רכבי "אלון" שהתהפכו.

<עודד ברוק: הם עברו את כל הבדיקות לפני כן, ובעקבות אותו אירוע הנושא הועבר לטיפול הטכניון, ונמצא שגם בטכניון הם עומדים בכל התקנים ובכל הדרישות.

<עודד ברוק: לכן ניתנו הנחיות איך לנהוג בהם.

<עודד ברוק: צריך, כנראה, גם לעבור הכשרה מיוחדת.

<עמוס סילם: רק מישהו שכח שמדובר בנסיעה מבצעית.

<עמוס סילם: רכבים של 1234 הם רכבי מרצדס שרכשו אותם בשנת 96' לראשונה.

<עמוס סילם: אלה רכבים מעולים, מצוינים, עד היום אנחנו משתמשים בהם.

<עמוס סילם: מישהו קיבל החלטה, כנראה שגויה, לרכוש רכבים מסוג אחר.

<עמוס סילם: עכשיו הוא מדבר על הרכב הזה שהוא יחסית מאוד קצר.

<עמוס סילם: המרכז הכובד שלו יותר גבוה.

<עמוס סילם: אנחנו מדברים פה על כבאי, לוחם אש, שיוצא לאירוע ומתבקש להגיע בו כמה שיותר מהר.

<עמוס סילם: כמובן, הוא צריך להיזהר בדרך.

<עמוס סילם: אז הרכב הזה מתהפך בקלות.

<עמוס סילם: אם נעשה אתו נסיעה מבצעית אז ברור שהוא בסכנה.

<עמוס סילם: אם אני אסע אתו לנסיעה מנהלית, ואני אעצור ואסע במהירות 60-50 אז הוא לא יתהפך.

<עמוס סילם: אבל עובדה ש-1234 הוכיח את עצמו.

<עמוס סילם: אז איך מחליטים להחליף דבר שהיה מוצלח?

<עמוס סילם: שנית, לא מקובל עליי.

<עמוס סילם: אי אפשר לרכוש רכבים מרגע לרגע – זה ועדות, זה תהליך, זה יכול לקחת שנתיים-שלוש, וגם את זה אני מבין.

<עמוס סילם: יחד עם זה איך אתה מסביר שהם מורידים לנו את תו"ל פרק 200, ומבקשים מאתנו הכבאים ממצב שנה ב-2:00 לפנות בוקר מצלצלים לנו בפעמון בגלל דלקה בבית.

<עמוס סילם: תוך 60 שניות אני צריך לקום מהמיטה, להתמגן עם חליפה, מגפיים, מעיל תקיפה, קסדה ולהיות בחוץ בדרך מהתחנה.

<עמוס סילם: בזמן שהכבאי עולה על הכבאית ומניע הוא צריך כשתי דקות רק כדי למלא אוויר בגלל דליפת אוויר חמורה שיש ברכבים, וכאלה יש לך עשרות בארץ.

<עמוס סילם: אתה מבקש ממני להיות בחוץ תוך 60 שניות, אבל למעלה משתי דקות אני רק ממלא אוויר כדי לצאת עם הכבאית.

<עמוס סילם: מה שאני אומר זה בדוק, אני לא ממציא דברים.

<עמוס סילם: כדאי שתבדקו את זה, זה קיים בעשרות כלים בארץ.

<עמוס סילם: אז מפה ולהגיד "כלים חדשים"?

<עמוס סילם: אתה יודע מה, לא צריך כלים חדשים, אני בעניין.

<עמוס סילם: אבל מה קורה עם הכלים הקיימים?

<עמוס סילם: למה לא לתקן את דליפות האוויר האלה?

<עמוס סילם: זה לא שסתום.

<עמוס סילם: לתקן מערכת אוויר זה קצת יותר מורכב ולא עושים את זה בתחנה, אלא במקום מוסמך.

<עמוס סילם: אז בעבר נתניה סבלה מ-6 מיליון שקל גירעון.

<עמוס סילם: אבל מאז ומתמיד מרים פיירברג ידעה על המצב הזה ומיד לקחו את הרכב למוסך.

<עמוס סילם: הרכב נכנס למוסך עם כל החובות אבל היה חוזר אחרי יומיים-שלושה.

<עמוס סילם: איך אני יכול לתת מענה כשלמעלה משתי דקות רק צריך למלא אוויר?

<עמוס סילם: זה נראה לך רציני?

דוד אזולאי: כן, בבקשה.

דוד אזולאי: מה השם?

<קובי דדון: אני קובי דדון.

דוד אזולאי: מאיזו תחנה אתה?

<קובי דדון: אני מתחנת בית-שמש.

<קובי דדון: הייתי באיגוד ערים ונהניתי מזה מאוד.

<קובי דדון: אני מסתכל עליך, ואתה מעקם קצת את הפרצוף מהמילים שהוא אומר, אבל זה בסדר, אתה מהבכירים שעשו את כל המעבר הזה של הכבאות.

<קובי דדון: יושב פה איש מאוד יקר, עודד, שהוא יועץ משפטי.

<קובי דדון: הוא בכלל לא מבין בכבאות.

<קובי דדון: מה הקטע שלך ולכבאות לבוא ולתת תשובות?

<קובי דדון: עם כל הכבוד.

דוד אזולאי: סליחה, תרשה לי.

דוד אזולאי: עודד יושב פה כי אנחנו רוצים לדעת האם יש לקונות בעניין החוק החדש.

דוד אזולאי: לכן הוא נמצא פה, והוא נותן את התשובות.

<קובי דדון: הוא נותן את התשובות על הכבאיות.

דוד אזולאי: לא, אני לא שמעתי אותו.

דוד אזולאי: ביקשתי אינפורמציה וקיבלתי.

<קובי דדון: סליחה, בסדר.

<קובי דדון: יושב פה בן אדם שכנראה, לא אוהב לשמוע ביקורת.

<קובי דדון: אז אני רוצה להגיד לך שהכבאות חזרה 20 שנה אחורה.

<קובי דדון: היא פשוט חזרה במהירות.

<קובי דדון: לצערנו, במנהרת הזמן היינו במקומות הרבה יותר טובים, לפי דעתי, גם מבצעית.

<קובי דדון: זה שחיזקת ב-400 כבאים זה יפה, זה נשמע טוב.

<קובי דדון: ציבורית כספי הציבור מתבזבזים פה בכמויות שאנשים אפילו לא מבינים.

<קובי דדון: הייתי ממליץ לאוצר לצלול לתוך עניין הכבאות ולבדוק כמה כספים מתבזבזים, ולאן הם הולכים.

<קובי דדון: אם היינו לוקחים את כל כמות הכספים שמבזבזים למשאבים לא נכונים – ואני אומר לך, לא נכונים, וזה בדוק.

<קובי דדון: יגידו, אתה ארגון עובדים – תמיד נגד.

<קובי דדון: אני לא מקבל את זה.

<קובי דדון: אני לא מתנהג בוולגריות.

<קובי דדון: יש פה כספי ציבור שאתה ואני משלמים על זה.

<קובי דדון: הכסף הזה לא מנוהל נכון, לא הולך למקומות הנכונים – לא על כבאיות.

<קובי דדון: תגיד לי שכבאית נתקעת חצי שנה במוסך זה לא עובד אצלי, זה לא נכון.

<קובי דדון: כבאית צריכה להיות מקסימום תוך ארבעה ימים חזרה בפעולה.

<קובי דדון: גם מנוע מחליפים ביומיים.

<קובי דדון: הכבאות זאת שערורייה היום.

<קובי דדון: חייבת להיות פה ועדת ביקורת של הממשלה - -

דוד אזולאי: אני קצת לא מסכים אתך.

<קובי דדון: אני מצטער, אני מדבר מכאב ומהלב.

<קובי דדון: חייבת להיות פה ועדת ביקורת - -

דוד אזולאי: המדינה השקיעה כל כך הרבה - -

<עמוס סילם: אתה צודק, היא השקיעה.

<עמוס סילם: לא מווסתים את הכספים למקום הנכון.

<קובי דדון: אני אזכיר לך משהו קטן: לאלי ישי נתנו 100 מיליון שקלים שראש הממשלה עיכב.

<קובי דדון: מזה הכבאיות נהנו, לא נהנו משום תקציב.

<קובי דדון: זה הכסף של הכבאיות שהיה בתקופת אלי ישי, ואז הם נהנו מהם במעבר.

<קריאה: סליחה?

<קובי דדון: הכבאיות האלה זה סכום קטן.

<קובי דדון: היו צריכים לקנות עד היום פי שלושה כבאיות.

<קובי דדון: קלטת 400 כבאים – היום אתה מגיע למצב שאין לך רכבים כדי להעמיס את הכבאים שיש לך במשמרת.

<קובי דדון: יש לך ארבע כבאיות במוסך.

<קובי דדון: איזה יופי, קנינו כבאיות, עשינו.

<קובי דדון: בחדר האוכל בנציבות היו 20 איש, ואם יש קורס אז היו 80.

<קובי דדון: היום יש לך 300 איש בסבב.

<קובי דדון: מה אתה צריך את זה?

דוד אזולאי: רבותי, אני לא רוצה לסטות מהנושא.

דוד אזולאי: אני לא מקל ראש במה שאתם אומרים, אבל לצערי – אני חייב להגיד לכם – זה לא הנושא שעומד על סדר היום.

דוד אזולאי: אני בהחלט מוכן לקיים דיון על הנושאים האלה.

דוד אזולאי: מה שחשוב לי כרגע זה הנושאים בחקיקה הטעונים תיקון.

דוד אזולאי: לכן לא סתם שאלתי את היועץ המשפטי האם כשהוא דיבר על תיקוני חקיקה הוא קיבל מאותם כבאים, שהם אנשי שטח, את הדברים שהם מעבירים למפקד המחוז.

דוד אזולאי: מפקד המחוז – ודאי יש לו הטריטוריה שלו שהוא שואל את הנוגעים בדבר כדי לתקן את אותם ליקויים.

דוד אזולאי: זאת כל המטרה.

<דודו אטדגי: אני יכול לשאול משהו?

דוד אזולאי: בבקשה.

<דודו אטדגי: האם פרק 200, התו"ל המבצעי שלנו - - - משפטית?

<דודו אטדגי: אין שום תחנה - - -

<קובי דדון: למה באיו"ש יש רק כבאית אחת?

<קריאות: - - -

<עמוס סילם: למה מחייבים אותי לעמוד למשפט כשאין הכלים?

דוד אזולאי: אני לא הבנתי את השאלה כי דיברת בשפה שלך.

<דודו אטדגי: אני אסביר.

<דודו אטדגי: יש לנו תורת לחימה שנקראת "פרק 200", הפרק המבצעי של הכבאות.

דוד אזולאי: הוא מופיע בחוק?

<דודו אטדגי: הוא לא בחקיקה, אבל הוא מחייב אותנו משפטית לעמוד בתנאים שלו כדי לתת את השירות הכי מהיר והכי טוב לאזרח.

<דודו אטדגי: זאת אומרת יש מצב שאנחנו צריכים לצאת לשריפת דירה, לדוגמה, אז אנחנו צריכים שני רכבי סער מלאים עם כבאים ועם מנוף גבהים.

<דודו אטדגי: יש הרבה תחנות שיש בהן עדיין כבאי אחד בתחנה.

<דודו אטדגי: מראש הם מתחילים מאפס.

<דודו אטדגי: הרכבים גם לא עומדים בעומס הרבה פעמים.

<דודו אטדגי: לדעתי, צריך לבחון את פרק 200 בצורה הרבה יותר מעמיקה כדי להבין בדיוק מה קורה שם.

<דודו אטדגי: הם מחייבים אותנו, ומצד שני אנחנו לא עומדים בהתחייבויות לא כלפי האזרח ולא כלפי עצמנו.

<עמוס סילם: אין לנו כלים לעמוד בזה.

דוד אזולאי: תודה.

<יעקב שני: רק עדכון קטן.

<יעקב שני: פרק 200 נכתב לאורך זמן ארוך מאוד בשיתוף ובשילוב כל הגורמים, כולל הארגון שהעיר את הערותיו.

<יעקב שני: בסוף קיבלו החלטה אחרי שבדקו הכול.

<יעקב שני: זה הפרק המחייב.

<יעקב שני: אם יש ערעורים, נציב הכבאות הוא אדם פתוח, אדם שמוכן לשמוע, אדם שמתייחס.

<יעקב שני: אפשר להעלות אליו השגות נוספות, וסביר להניח שמתוך היכרות שלו שהוא יבדוק את זה, ויחליט כך או כך.

דוד אזולאי: השאלה היא אם אתם בנציבות יורדים לרמת שטח אצל הכבאים בדברים האלה.

<עודד ברוק: ודאי.

<עודד ברוק: זה מועבר אליהם להערות.

<דודו אטדגי: לא ההערות הן החשובות, אלא איך אנחנו מתמודדים עם מה שרשום שם.

<דודו אטדגי: אפשר להעיר כדי לבנות תבנית של פרק 200 שיהיה בסדר; השאלה אם אנחנו עומדים בזה במתן מענה נכון.

<דודו אטדגי: זה העניין החשוב פה.

<יעקב שני: הייתה פעם אחת שהנציב לא בדק איזושהי הערה שלכם או טענה שלכם?

<דודו אטדגי: אני לא אמרתי שלא בדקו.

<יעקב שני: תעלו פעם נוספת.

<דודו אטדגי: לא אמרנו שלא בדקו.

דוד אזולאי: אני מציע לסכם את הנושא הזה.

דוד אזולאי: יש לי בקשה, ואני מבקש להעביר את הדברים.

דוד אזולאי: אתה הסגן של הנציב?

<יעקב שני: יועץ.

דוד אזולאי: אני מכיר את הנציב באופן אישי, ואני חושב שהוא פתוח להצעות ולתיקונים.

דוד אזולאי: אני מציע שוועד הכבאים יעלה את רוח הדברים על הכתב, תפנו את הדברים לנציב.

דוד אזולאי: אני בטוח שתמצאו אוזן קשבת.

דוד אזולאי: גם אלה שיושבים במרומי האולימפוס לא תמיד יודעים.

דוד אזולאי: אתם אנשי השטח, ואתם ודאי יודעים דברים.

דוד אזולאי: אז כדאי שתביאו את זה לתשומת לבם.

דוד אזולאי: אין לי ספק, שתהיה אוזן קשבת לטיפול בעניינים האלה.

דוד אזולאי: כן, בבקשה.

<דני קריבו: אני סמנכ"ל במשרד לביטחון הפנים.

<דני קריבו: אני בהחלט יכול להסכים עם אמירה אחת שהייתה פה במהלך הדיון שהכבאות היום היא לא הכבאות שהכרנו.

<דני קריבו: דוחות מבקר למיניהם ודוחות של ועדות ציבוריות כאלה ואחרות במשך 20 שנה עד לאסון, הסבירו היטב איפה הכבאות הייתה.

<דני קריבו: ייתכן שבמקומות ספציפיים שהיו במצב טוב מאוד בעבר, עם התקופה האחרונה שבה פועלת רשות בראיה ארצית היא הפעילה שיקולים של איזונים ארציים.

<דני קריבו: יכול להיות שבנתניה המצב היה פנטסטי, ולעומת זאת היו אי אלו מקומות אחרים שהמצב היה מאוד לא טוב.

<דני קריבו: לכן במסגרת האיזונים הארציים בשנה האחרונה, לאלו מקומות להקצות את המשאבים הנוספים שהגיעו – הוזכרו גם פה עשרות כבאיות ומאות כבאים – יכול להיות שהם הלכו דווקא לנקודות שבהן הייתה חולשה מערכתית.

<דודו אטדגי: איך הזנת את יו"ש?

<דני קריבו: כאזרח המדינה, לדעתי זאת הראייה המתבקשת.

<דני קריבו: בשירותים הממלכתיים האחרים אנחנו לא מדמיינים מצב שבו מבנית מתוך החלטה שירותי המשטרה במקום א' צריכים להיות טובים יותר ממקום ב', אלא הם צריכים להיות זהים בכל מקום.

<דני קריבו: השיפורים נעשים, אבל מתוך רצון לקדם את המערך אין ויכוח על כך שיש עוד הרבה מה לעשות.

<דני קריבו: כמו שהזכרתי קודם במשך 20 שנה, ואולי אפילו יותר, הארגון שנקרא מערך הכבאות היה מאוד סטגנטי בהתקדמות שלו, ואנחנו דוחפים כדי שהוא יתקדם.

<דני קריבו: זה בא לידי ביטוי בשיתופי הפעולה המבצעיים עם משטרת ישראל, שהיום הם משופרים לאין היכר לעומת מה שהיה בעבר.

<דני קריבו: זה בא לידי ביטוי במערכות טכנולוגיות, כמו מערכת הקשר.

<דני קריבו: הייתי עד לאירוע של שריפה שישבתי במשל"ט הארצי – גם דבר שלא היה קיים בעבר – עם תמונה של מסוק משטרתי שמשל"ט הארצי אומרים לכבאית אי שם בצפון לזוז כי האש אוטוטו תגיע אליה.

<דני קריבו: את זה לא רואים מהקרקע.

<דני קריבו: בוודאי מערכים שלא היו קיימים קודם.

<דני קריבו: כמו שאמרתי, אין ספק שיש עוד הרבה מה לשפר.

<דני קריבו: סדרי העדיפויות הפנימיים- -

דוד אזולאי: בנושא של ניטור.

דוד אזולאי: אני מבין שזאת יחידה שהגיעה מהמשרד להגנת הסביבה לשירותי הכבאות.

<יעקב שני: ועם קבלתה הם עובדים ברמה הרבה יותר טובה מאשר היא עבדה במשרד להגנת הסביבה.

<יעקב שני: עם ציוד הבאנו אנשים מאיכות הסביבה שעבדו בנושא הזה; קלטנו אותם, פיזרנו אותם במחוזות, ביחידות השטח, שיפרנו את הרכבים שלהם.

דוד אזולאי: אתם מרחיבים בכוח האדם?

<דני קריבו: אדוני היושב-ראש, בוא נבין קודם כול מה היה בעבר.

דוד אזולאי: אני יודע.

<דני קריבו: היה כונן במשרד להגנת הסביבה שבמקרה הטוב אחרי כמה שעות היה מגיע לשטח.

דוד אזולאי: נכון.

<דני קריבו: עד הגעתו לשטח מי שהיה בשטח היו אותם כבאים שנמצאים שם היום.

<דני קריבו: עם הקליטה של המערך מהמשרד להגנת הסביבה נקלטו גם כימאים שאני לא זוכר בדיוק את מספרם נכון להיום - -

דוד אזולאי: אני יודע על קבוצה של 15 איש - -

<עמוס סילם: שבעה.

<עמוס סילם: כל מחוז קיבל אחד.

דוד אזולאי: - - - הם עברו למשרד להגנת הסביבה.

<דני קריבו: - - כדי שאותו בעל מקצוע יגיע כמו הכבאים מיד לאירוע.

<עמוס סילם: איך הוא מגיע מיד אם הוא נמצא ברמלה או בפתח-תקווה, והוא צריך להגיע צפונה?

<יעקב שני: הוא לא נמצא ברמלה.

דוד אזולאי: יש חלוקה מחוזית.

<עמוס סילם: אצלנו במחוז איפה הוא נמצא?

<עמוס סילם: אני גם רוצה להגיב לעניין הקשר.

<עמוס סילם: הוא אמר קשר.

<עמוס סילם: 130 מיליון שקל השקיעו במכשירי הקשר - -

<קריאה: לא נכון.

<עמוס סילם: מה?

<קריאה: לא נכון.

<דודו אטדגי: אז כמה?

<דודו אטדגי: פחות?

<עמוס סילם: אני אגיד לך משהו, אני רוב הזמן לא משתמש בהם.

<עמוס סילם: אתה מבין לאיזה מצב זה הגיע?

<עמוס סילם: אני מגיע למבנה, אני רוצה לדבר עם הכבאי שלי בשטח ולשאול אותו מה קורה, הוא לא שומע אותי.

<עמוס סילם: לא פעם, לא פעמיים – עשרות פעמים לא שומע אותי.

<עמוס סילם: עשרות מיליונים של שקלים השקיעו במכשירי קשר "ניצן", והם לא עובדים.

<עמוס סילם: לספר את הסיפור ולהגיד שמכשירי הקשר עובדים - -

<דני קריבו: זה לא מהיום.

<דני קריבו: מתוך 603 רכבים שבהם צריכים להתקין מכשירים - - - קשה - - -

<עמוס סילם: תסלח לי, הם יפים, הם נראים לכאורה מתקדמים עם תאורה, אבל הם פיל לבן.

<עמוס סילם: אין לנו מה לעשות איתם, לא משתמשים בהם.

<עמוס סילם: כקצין משמרת כשאני יוצא לאירוע אני משתמש בסימפלקס, אני משתמש במכשירים הישנים, ואני לא משתמש במכשירי "ניצן".

<עמוס סילם: אל תספרו את הסיפורים האלה.

<עמוס סילם: כשאתה מעלה משהו תדייק בפרטים.

<עמוס סילם: כשאתה מציג מצג שווא אתה מעביר לו משהו שלא קיים.

<עמוס סילם: אתה מציג פיקציה.

<עמוס סילם: תציג, בבקשה, מציאות.

<עמוס סילם: לא יכול להיות – מכשירי קשר, עשרות מיליונים של דולרים, אני לא משתמש בהם באירוע.

<עמוס סילם: אני עולה לקומה שנייה ושלישית, ואני מתקתק ולא שומעים אותי בכלל.

דוד אזולאי: חברים, אני רוצה לעזור לכם.

דוד אזולאי: אתם מעלים נושאים חשובים.

דוד אזולאי: אין לי ספק בכך, ואני לא מקל ראש.

דוד אזולאי: נושא הכבאות יקר לי.

<דודו אטדגי: אנחנו גם מגיעים מהשטח, מה שהם לא.

<עמוס סילם: אנחנו הכבאים מהמשמרות.

<עמוס סילם: כולנו.

דוד אזולאי: אני לא מטיל דופי בידע המקצועי שלכם, ואני גם מעריך - -

<עמוס סילם: זה מכעיס אותי שאני מגיע לאירוע ולא יכול לדבר עם הצוות.

<עמוס סילם: זה משגע אותי.

דוד אזולאי: רבותי, יש לי בקשה אליכם.

דוד אזולאי: אני מוכן לקבל את זה כהמלצה שאתם מעלים נושאים מקצועיים.

דוד אזולאי: אדוני היועץ לנציב, אני מבקש ממך כאחת ההחלטות של ועדת המשנה הזאת שהחברים האלה יזומנו לנציב שירותי הכבאות, ישימו את הדברים על השולחן, יגישו נייר עמדה על כל הליקויים שאתם חושבים.

<עודד ברוק: יש כל הזמן דיונים שוטפים.

דוד אזולאי: עודד, יש לי בקשה אליך, יש כל הזמן יש דיונים, אבל עובדה שפה עלו נושאים, ואני לא מקל ראש.

דוד אזולאי: עלו נושאים חשובים.

דוד אזולאי: יש שתי אפשרויות: להגיד, שמעתי את הדברים ולשים אותם מתחת לשטיח, ותוך זמן קצר נגיע לאן שהיינו לפני שנתיים-שלוש.

דוד אזולאי: יש אפשרות שנייה – לקחת את החבר'ה האלה ולסתום להם את הפה, ולהגיד "עד כאן"; ויש אפשרות שלישית – להגיד, אנחנו באותה מערכת, בואו נבריא את העסק, נזמין את האנשים האלה; הם יגידו את מה שיש להם להגיד, ובדרך המקובלת לתקן את אותם ליקויים.

דוד אזולאי: אם אתם שואלים אותי אני ממליץ על כך כיושב ראש ועדת המשנה הזאת לזמן את האנשים האלה ולשמוע אותם מול הנציב.

דוד אזולאי: הייתי אפילו מנהל פרוטוקול למען הסדר הטוב.

<יעקב שני: אני מאמין שאחרי שיסתיימו העיצומים הנוכחיים הנוהל שקיים של ישיבות תקופתיות עם הנציב יחזרו כפי שהיה בעבר, ואז יוכלו להעלות כל טענה שיש.

דוד אזולאי: אני מקווה.

דוד אזולאי: אני אשמח מאוד שוועדת המשנה תקבל דיווח על כך שאכן התקיימה פגישה כזאת, והנושאים הועלו, וכמובן, הרצון לתקן את כל הליקויים.

<דוד דהאן: אני מציע שהוא ישלח להם במייל את גיבוש הצעת החוק.

דוד אזולאי: מה שמך לפרוטוקול?

<דוד דהאן: אני דוד דהאן, יושב-ראש הארגונים החברתיים בכנסת.

<דוד דהאן: אני מציע שתשלח להם במייל את כל החומר, והם יעלו את ההשגות שלהם.

<יעקב שני: זה לא קשור לחבר'ה.

<קריאה: איגוד הכבאים לא קיבל מסמך - -

דוד אזולאי: תן לי, בבקשה, לעשות סדר בעניין.

דוד אזולאי: אפשר?

דוד אזולאי: בואו נפריד בין שני הדברים.

דוד אזולאי: תיקוני חקיקה אין שום אפשרות, גם אם רוצים, להעביר לכל כבאי.

דוד אזולאי: זה יעבור למפקדי המחוזות, והם יודעים שיש להם נציגים של המרחבים.

דוד אזולאי: אני לא יודע מה ההיררכיה - -

<יעקב שני: תחנות אזוריות.

דוד אזולאי: יפה.

דוד אזולאי: זה עובר את התחנות האזוריות, ובהן כל מנהל אזור בוודאי יודע מיהם הכבאים שלו, ומי מנהל התחנות שלו.

דוד אזולאי: אני מניח שתיעשה עבודת מטה בכל מקום, והליקויים האלה יתוקנו.

דוד אזולאי: הנושא השני זה הליקויים שעלו כאן.

דוד אזולאי: הצעתי שאותם אנשים שהעלו את הדברים יעלו את זה על הכתב, ויעבירו את זה לנציב שירותי הכבאות ויזומנו.

<דוד דהאן: הם לא יודעים הכול.

דוד אזולאי: אתה יודע מה, בוא ניקח רק את מה שהם העלו פה.

דוד אזולאי: אלה נושאים חשובים.

<דוד דהאן: - - - יש עוד נושאים - - -

דוד אזולאי: לכן הם יעלו את הנושאים האלה, ואחרי שהם יעלו את הנושאים הם יקיימו דיון אצל הנציב יופקו הלקחים, וההוראות ירדו לשטח.

דוד אזולאי: שאלה נוספת שאני רוצה לשאול היא האם יש יחידת ביקורת בשירותי הכבאות?

<יעקב שני: יש מבקר.

<עודד ברוק: מבקר פנים.

דוד אזולאי: מבקר פנים ששייך למשרד לביטחון הפנים?

<עודד ברוק: יש מבקר פנים ברשות הכבאות, יש מבקר פנים של המשרד לביטחון הפנים, ויש מבקר המדינה.

דוד אזולאי: יש מבקר של שירותי הכבאות?

דוד אזולאי: מי זה?

<עודד ברוק: אבינועם בירן.

דוד אזולאי: התפקיד שלו הוא מבקר שירותי הכבאות.

דוד אזולאי: ומה הנוהל לפנות למבקר?

<יואל הדר: כמו לכל מבקר.

<יואל הדר: כל דיכפין.

<יעקב שני: מי ששולח לו מכתב.

דוד אזולאי: כבאי יכול לפנות בצורה ישירה למבקר שירותי הכבאות?

דוד אזולאי: כך בהגדרה הוא מבקר שירותי הכבאות?

דוד אזולאי: הוא גם מופיע בחקיקה?

<יואל הדר: לא.

<יואל הדר: אין מבקרים בחקיקה.

<יואל הדר: רק מבקר בביקורת פנים של משרדים בהתאם לחוק הביקורת הפנימית.

<יואל הדר: אבל אין מבקרים בחקיקה.

<יואל הדר: כמו שאין יועץ משפטי בחקיקה.

דוד אזולאי: יועץ משפטי יש בחקיקה.

<יואל הדר: לא משרדי.

<עודד ברוק: יש חוק הביקורת הפנימית, ובמסגרתו בכל משרד ממשלתי.

דוד אזולאי: וכל כבאי יוכל לפנות בעת הצורך?

<עודד ברוק: יכול וגם פונים באופן שוטף.

<עודד ברוק: כיוון שהוא יושב בחדר שלידי אני גם יכול להעיד על כך.

דוד אזולאי: בסדר גמור.

דוד אזולאי: אני חושב שצריך להפריד בין המשרד לביטחון הפנים לבין היחידה לביקורת.

<דודו אטדגי: יש לי שני דברים להגיד.

<דודו אטדגי: א', בהמשך לדבריו של דני שיש תעדוף, ושיש תחנות גדולות שסובלות ותחנות גדולות שמקבלות כרגע הכול.

<דודו אטדגי: לגבי תעדוף יש תחנה שנקראת יו"ש.

<דודו אטדגי: אמרתי את זה, אבל בחרת לא להתייחס.

<דודו אטדגי: זאת תחנה שיש בה כבאי אחד עם רכב של צה"ל משנת אנטיוכוס, והוא אמור להגן על 40,000 תושבים.

<דודו אטדגי: אז אני לא יודע על איזה תעדוף אתם מדברים, ואיך סדר העדיפויות בכלל הגיע.

<דודו אטדגי: מבקר המדינה היה בשירות הכבאות, אבל הוא היה בנציבות כבאות והצלה.

<דודו אטדגי: אם הוא היה מגיע לרמת התחנות אני לא מאמין שהוא היה מעביר להם את זה לסדר היום.

<דני קריבו: מאחר שהשתתפתי בביקור הוא היה במשך שעה וחצי בתחנת ראשון.

<דודו אטדגי: בתחנת ראשון.

<דודו אטדגי: זה קרוב לנציבות.

<דודו אטדגי: אתמול המנכ"ל לבט"פ קיבל זעזוע כשהוא נכנס לתחנת ירושלים.

<יעקב שני: דודו, בואו נשים את הדברים – כמה שנים ואיפה הם ישנו בכפר-סבא?

<עמוס סילם: על זה אתה מדבר?

<עמוס סילם: על תחנת כפר-סבא?

<עמוס סילם: אתה באמת רוצה להעלות את הנושא של תחנת כפר-סבא?

דוד אזולאי: לא, לא.

דוד אזולאי: אל תיכנס לזה.

<עמוס סילם: תבין, לא היה אכפת להם.

<עמוס סילם: אנחנו כבר כמעט בכינו שיסדרו שם.

<עמוס סילם: אנשים היו משתינים בתוך בקבוק.

<עמוס סילם: הכבאים היו קמים בלילה, אפילו לא היו להם שירותים.

<עמוס סילם: היו משתינים בתוך בקבוק.

דוד אזולאי: דני, אני רוצה לשאול אותך שאלה לגבי מצב הרכישות בשירותי הכבאות.

דוד אזולאי: אני מבין שכל רכישה וכל הוצאה וכל הנושא הכספי עוברים דרך חשב של משרד האוצר?

<דני קריבו: כמו בכל גוף ממשלתי יש חשב שממונה על-ידי החשבת הכללית.

דוד אזולאי: אבל יש חשב של המשרד לביטחון הפנים שהוא של משרד האוצר, אבל מעבר לו יש גם חשב?

דוד אזולאי: עם כל הכבוד לכל החשבים האלה כשמדובר בנושא כבאות אני מדבר על איש שצריך להכיר את המערכת, להבין את המערכת.

דוד אזולאי: האם זה לא גורם לתקלות ולעיכובים במהלך קבלת החלטות שקשורות לרכישות?

<יעקב שני: אנחנו בדעה שצריך להיות חשב ברשות הכבאות.

דוד אזולאי: שיעבוד אך ורק עם רשות הכבאות.

<דני קריבו: השאלה של אדוני היא בוודאי במקום.

<דני קריבו: בכל גופי הממשלה, כולל במוסד, כולל בשב"כ, כולל במשרד הביטחון – המקום היחיד שעדיין לא זה במשטרת ישראל, אבל גם לשם מן הסתם יגיעו – יש חשב שהוא איש אוצר הממונה על-ידי החשב הכללי.

דוד אזולאי: באיזה משרד צה"ל נמצא?

<דני קריבו: במשרד הביטחון.

דוד אזולאי: יפה.

דוד אזולאי: באיזה משרד נמצא השב"כ?

<דני קריבו: במשרד ראש הממשלה.

דוד אזולאי: והמוסד?

<דני קריבו: במשרד ראש הממשלה.

דוד אזולאי: יפה.

דוד אזולאי: האם לכל הגופים האלה יש חשב נפרד או החשב של משרד הביטחון - -

<דני קריבו: החשב של משרד הביטחון זה החשב היחיד שיש במערכת משרד הביטחון על מרכיביו.

<דני קריבו: אני לא מדבר על המפעלים העסקיים – החברות הממשלתיות, כי הם גופים סטטוטוריים נפרדים לחלוטין.

<דני קריבו: אבל החשב היחיד שיש למשרד הביטחון ולצה"ל הוא איש אוצר.

דוד אזולאי: יש חשב למשרד לביטחון הפנים, אבל לשירותי הכבאות צריך להיות חשב נפרד אך ורק לשירותי הכבאות.

<יואל הדר: גם הוא יהיה איש אוצר בכל מקרה.

דוד אזולאי: זה ברור.

דוד אזולאי: אני לא באתי להתנתק מהאוצר, לא זאת כוונתי.

דוד אזולאי: לחשב של המשרד לביטחון הפנים יש מספיק עבודה לעשות.

<דני קריבו: אין ספק שיש מספיק עבודה במערך הכבאות למישהו בתחום החשבות שיעבוד שם 24 שעות.

<דני קריבו: על זה אין ויכוח.

דוד אזולאי: על זה אני מדבר.

דוד אזולאי: אני לא בא לנטרל את משרד האוצר כי לא יעלה על הדעת שנלך על דבר כזה.

דוד אזולאי: אבל פה צריכה להיות פנייה למשרד האוצר למנות חשב מיוחד אך ורק לשירותי הכבאות.

דוד אזולאי: זאת כוונתי.

<דני קריבו: הפנייה הזאת כבר נעשתה וגם סוכם שיהיה חשב - -

דוד אזולאי: מי פנה, ומתי זה נעשה?

<עמוס סילם: מירי רגב העלתה את זה בישיבה הקודמת.

<דני קריבו: יש כבר הסכמה שיהיה סגן חשב שמטעם האוצר שתפקידו יהיה אך ורק כבאות, ויהיו לו ארבעה עובדים - -

<קריאה: הוא יהיה שייך לכבאות תחת ניסים.

<דני קריבו: הוא יהיה סגן חשב לענייני כבאות.

<דני קריבו: הוא ישב בכבאות ויתעסק רק בכבאות.

דוד אזולאי: נכון, זאת הכוונה.

דוד אזולאי: שיהיה חשב רק לשירותי הכבאות.

<קובי דדון: זה בסדר, אבל אין פה בעיה - -

דוד אזולאי: אתה לא רואה בזה בעיה, אבל אני רואה בזה בעיה שאין חשב רק לשירותי הכבאות.

דוד אזולאי: המשרד לביטחון הפנים הוא משרד ענק.

דוד אזולאי: שירותי הכבאות עצמם הם גדולים אז אי אפשר לתת לאותו חשב של המשרד לביטחון פנים שיעבוד על הכול.

דוד אזולאי: זה לא הולך ככה.

דוד אזולאי: גם פה תהיה פנייה שלנו בנושא הזה שאנחנו מבקשים שיהיה חשב לרשות.

<עודד ברוק: יש הסכמה שיהיה סגן חשב וארבעה עובדים בתקופה הקרובה.

דוד אזולאי: עוד מישהו רוצה להוסיף משהו?

נאוה בוקר: אני רוצה להגיד משהו קצת חיובי.

נאוה בוקר: יש באמת בעיות קשות, אני מודעת למה שקורה בארגון הכבאים, אבל באופן טבעי כמו בכל תהליך זה צפוי, ואני רוצה לציין שמאז הקמתה של רשות הכבאות הדברים מתבצעים, יש התקדמות.

נאוה בוקר: אני רואה בשטח את התחנות שהולכות וקמות.

נאוה בוקר: אני מקווה שגם הבעיות האלה יבואו על פתרונן.

דוד אזולאי: אני מסכים בהחלט.

דוד אזולאי: נכון ששמענו כאן דברי ביקורת, ואני לא מקל ראש בכך, אבל יחד עם זה אין ספק שנעשתה מהפכה בשירותי הכבאות.

דוד אזולאי: אף אחד לא יכול להתעלם מכך, לשמחתנו הרבה.

דוד אזולאי: יש ביקורת, וזה מה שנקרא חבלי לידה שאני מאמין שעם הזמן הדברים יתוקנו.

דוד אזולאי: מה שחשוב זה לא להתעלם מביקורת, אלא לטפל בפצע כשהוא בתחילתו, אחרת אנחנו מקבלים דלקת, ואחר כך דרושה אנטיביוטיקה ואז גם צריך גם ניתוח.

דוד אזולאי: אנחנו צריכים להיות מאוד זהירים בדברים האלה.

דוד אזולאי: לכן כשיש ביקורת שהיא ביקורת בונה צריך להביא אותה.

דוד אזולאי: אני מסכם את הדיון.

דוד אזולאי: אני מבקש מהחברים שהיו נוכחים כאן בדיון, ביוזמתך, אדוני יועץ הנציב, לזמן את האנשים האלה ולשמוע אותם.

דוד אזולאי: הם הכינו לכם נייר עמדה בשם כל הכבאים.

דוד אזולאי: הם לא מביעים את הדברים האלה בשמם.

דוד אזולאי: לקיים על כך דיון אצלכם בנציבות.

דוד אזולאי: אנחנו נשמח גם לקבל את ההתייחסות שלכם לנושאים.

דוד אזולאי: אני לא נכנס לתוכן, אלא התייחסות שלכם שאכן התקיים דיון, והיה מפגש כזה.

דוד אזולאי: מבחינתי זה מספיק.

דוד אזולאי: נושא נוסף שכדאי לקחת לתשומת לב – קולטים כבאים חדשים.

דוד אזולאי: כפי שיש דרישות לכבאים רישיון נהיגה הוא חלק מהדרישות שצריכות להיות.

דוד אזולאי: אני מבקש תשומת לב של מקבלי ההחלטות שזה צריך להיות חלק מהעניין לקבלה לשירותי הכבאות.

דוד אזולאי: בעניין מתנדבים וביטוח למתנדבים – אני מבקש לקבל מסמך מפורט ועל סמך זה אני אפנה לשר החינוך, ואם צריך גם שאילתה נעשה את זה.

דוד אזולאי: אני שמח לשמוע שיש מבקר במשרד.

דוד אזולאי: נצטרך באחת ההזדמנויות לקיים על כך דיון ולשמוע בהגדרה מה תפקידו, ואם יש פניות נטפל בפניות.

דוד אזולאי: כל הדברים האלה חשוב שהכבאים יידעו.

דוד אזולאי: בנושא חשב לשירותי הכבאות – אנחנו נפנה לשר האוצר.

דוד אזולאי: יכול להיות שאתם עשיתם את זה אבל אולי זה יזרז את זה.

דוד אזולאי: אנחנו נבקש משר האוצר למנות חשב במשרה מלאה לטובת שירותי הכבאות.

דוד אזולאי: העומס הוא גדול, וצריך להפריד בין המשרד לביטחון הפנים לבין שירותי הכבאות.

דוד אזולאי: אני מודה לכם.

דוד אזולאי: הישיבה נעולה.